CELEX: 32003D0728
Language: el
Date: 2003-10-03 00:00:00
Title: 2003/728/ΕΚ: Απόφαση της Επιτροπής, της 3ης Οκτωβρίου 2003, για τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/EΟΚ του Συμβουλίου όσον αφορά δομικά έτοιμα συστήματα μεταλλικών πλαισίων, δομικά έτοιμα συστήματα πλαισίων σκυροδέματος, προκατασκευασμένες οικιστικές μονάδες, έτοιμα συστήματα ψυκτικών θαλάμων αποθήκευσης, έτοιμα συστήματα προστασίας για την κατάπτωση πετρωμάτων (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 3452]

Avis juridique important

|

32003D0728

2003/728/ΕΚ: Απόφαση της Επιτροπής, της 3ης Οκτωβρίου 2003, για τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/EΟΚ του Συμβουλίου όσον αφορά δομικά έτοιμα συστήματα μεταλλικών πλαισίων, δομικά έτοιμα συστήματα πλαισίων σκυροδέματος, προκατασκευασμένες οικιστικές μονάδες, έτοιμα συστήματα ψυκτικών θαλάμων αποθήκευσης, έτοιμα συστήματα προστασίας για την κατάπτωση πετρωμάτων (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 3452]  

Επίσημη Εφημερίδα αριθ. L 262 της 14/10/2003 σ. 0034 - 0036

Απόφαση της Επιτροπήςτης 3ης Οκτωβρίου 2003για τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/EΟΚ του Συμβουλίου όσον αφορά δομικά έτοιμα συστήματα μεταλλικών πλαισίων, δομικά έτοιμα συστήματα πλαισίων σκυροδέματος, προκατασκευασμένες οικιστικές μονάδες, έτοιμα συστήματα ψυκτικών θαλάμων αποθήκευσης, έτοιμα συστήματα προστασίας για την κατάπτωση πετρωμάτων[κοινοποιηθείσα υπό τον αριθμό Ε(2003) 3452](Κείμενο που παρουσιάζει ενδιαφέρον για τον ΕΟΧ)(2003/728/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 89/106/EΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών(1), όπως τροποποιήθηκε τελευταία από την οδηγία 93/68/EΟΚ(2), και ιδίως το άρθρο 13 παράγραφος 4,Εκτιμώντας τα ακόλουθα:(1) Για τη βεβαίωση της πιστότητας η Επιτροπή καλείται να επιλέξει, μεταξύ των δύο διαδικασιών βάσει του άρθρου 13 παράγραφος 3 της οδηγίας 89/106/ΕΟΚ, την εκάστοτε λιγότερο δαπανηρή διαδικασία που ανταποκρίνεται στους όρους ασφαλείας. Πρέπει, δηλαδή, να αποφασίσει κατά πόσον η ύπαρξη ενός συστήματος ελέγχου της παραγωγής στο εργοστάσιο με ευθύνη του κατασκευαστή αποτελεί αναγκαία και ικανή προϋπόθεση για τη βεβαίωση της πιστότητας συγκεκριμένου προϊόντος ή ικανή προϋπόθεση για τη βεβαίωση της πιστότητας συγκεκριμένου προϊόντος ή οικογένειας προϊόντων, ή κατά πόσον, για λόγους που συνδέονται με την τήρηση των αναφερομένων στο άρθρο 13 παράγραφος 4 κριτηρίων, απαιτείται η παρέμβαση αναγνωρισμένου οργανισμού πιστοποίησης.(2) Σύμφωνα με το άρθρο 13 παράγραφος 4 στις εντολές και στις τεχνικές προδιαγραφές πρέπει να αναφέρεται η διαδικασία που καθορίζεται με αυτό τον τρόπο. Είναι επομένως επιθυμητό να προσδιορίζονται τα προϊόντα ή η οικογένεια προϊόντων που αναφέρονται στις τεχνικές προδιαγραφές.(3) Οι δύο διαδικασίες που προβλέπονται στο άρθρο 13 παράγραφος 3 περιγράφονται αναλυτικά στο παράρτημα ΙΙΙ της οδηγίας 89/106/ΕΟΚ. Επομένως, είναι αναγκαίο να προσδιορίζονται με σαφήνεια οι μέθοδοι βάσει των οποίων θα πρέπει να εφαρμόζονται οι δύο διαδικασίες, μέσω αναφοράς στο παράρτημα ΙΙΙ, για κάθε προϊόν ή οικογένεια προϊόντων, εφόσον στο παράρτημα ΙΙΙ παρέχεται προτεραιότητα σε ορισμένα συστήματα.(4) Η διαδικασία που προβλέπεται στα άρθρο 13 παράγραφος 3 στοιχείο α) αντιστοιχεί στα συστήματα που καθορίζονται στην πρώτη δυνατότητα, χωρίς συνεχή επιθεώρηση, καθώς και στη δεύτερη και στην τρίτη δυνατότητα του σημείου 2 ii) του παραρτήματος ΙΙΙ. Η διαδικασία που προβλέπεται στο άρθρο 13 παράγραφος 3 στοιχείο β) αντιστοιχεί στα συστήματα που καθορίζονται στο σημείο 2 i) του παραρτήματος ΙΙΙ, καθώς και στην πρώτη δυνατότητα με συνεχή επιθεώρηση, του σημείου 2 ii) του παραρτήματος ΙΙΙ.(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τεχνικών έργων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η πιστότητα των προϊόντων και των οικογενειών προϊόντων που αναφέρονται στο παράρτημα Ι βεβαιώνεται με διαδικασία κατά την οποία, πέραν του συστήματος ελέγχου παραγωγής στο εργοστάσιο με ευθύνη του κατασκευαστή, παρεμβαίνει αναγνωρισμένος οργανισμός πιστοποίησης στην αξιολόγηση και επιθεώρηση του ελέγχου παραγωγής και του ιδίου του προϊόντος.Άρθρο 2Η διαδικασία βεβαίωσης της πιστότητας που προβλέπεται στο παράρτημα ΙΙ προσδιορίζεται στις σχετικές ευρωπαϊκές τεχνικές εγκρίσεις.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 3 Οκτωβρίου 2003.Για την ΕπιτροπήErkki LiikanenΜέλος της Επιτροπής(1) ΕΕ L 40 της 11.2.1989, σ. 12.(2) ΕΕ L 220 της 30.8.1993, σ. 1.ΠΑΡΑΡΤΗΜΑ I1. Δομικά έτοιμα συστήματα μεταλλικών πλαισίωνH παρούσα απόφαση αφορά έτοιμα συστήματα βιομηχανικής κατασκευής, τα οποία διατίθενται στην αγορά ως αυτοτελή δομήματα και αποτελούνται από σχεδιασμένα και προκατασκευασμένα δoμικά στοιχεία μαζικής παραγωγής. Η απόφαση αφορά μόνον τα έτοιμα συστήματα τα οποία πληρούν τις ελάχιστες απαιτήσεις που ορίζονται κατωτέρω. Δεν εμπίπτουν στο πεδίο εφαρμογής της παρούσας απόφασης επιμέρους έτοιμα συστήματα τα οποία δεν πληρούν αυτές τις ελάχιστες απαιτήσεις. Οι ελάχιστες απαιτήσεις αφορούν όλα τα ακόλουθα: τα φέροντα στοιχεία του κτιρίου, τη σύνδεση του κτιρίου με το υπόστρωμα, καθώς και τον καθορισμό των βασικών δομικών στοιχείων του εξωτερικού κελύφους, όπως η θερμομόνωση, η εξωτερική επένδυση τοίχου, η επένδυση οροφής, οι εσωτερικές επενδύσεις, τα παράθυρα και οι εξωτερικές θύρες, εφόσον είναι απαραίτητες για την τήρηση των βασικών απαιτήσεων που ισχύουν για το κτίριο.Παρότι ορισμένα δομικά στοιχεία ενδέχεται να παράγονται σε διαφορετικά εργοστάσια, η παρούσα οδηγία αφορά μόνον το τελικό έτοιμο για παράδοση σύστημα και όχι τα επιμέρους συστατικά του.- για χρήση σε δομικά έργα2. Δομικά έτοιμα συστήματα πλαισίων σκυροδέματοςH παρούσα απόφαση αφορά έτοιμα συστήματα βιομηχανικής κατασκευής τα οποία διατίθενται στην αγορά ως αυτοτελή δομήματα και αποτελούνται από σχεδιασμένα και προκατασκευασμένα δoμικά στοιχεία μαζικής παραγωγής. Η απόφαση αφορά μόνον τα έτοιμα συστήματα τα οποία πληρούν τις ελάχιστες απαιτήσεις που ορίζονται κατωτέρω. Δεν εμπίπτουν στο πεδίο εφαρμογής της παρούσας απόφασης επιμέρους έτοιμα συστήματα τα οποία δεν πληρούν αυτές τις ελάχιστες απαιτήσεις. Οι ελάχιστες απαιτήσεις αφορούν όλα τα ακόλουθα: τα φέροντα στοιχεία του κτιρίου, τη σύνδεση του κτιρίου με το υπόστρωμα, καθώς και τον καθορισμό των βασικών δομικών στοιχείων του εξωτερικού κελύφους, όπως η θερμομόνωση, η εξωτερική επένδυση τοίχου, η επένδυση οροφής, οι εσωτερικές επενδύσεις, τα παράθυρα και οι εξωτερικές θύρες, εφόσον είναι απαραίτητες για την τήρηση των βασικών απαιτήσεων που ισχύουν για το κτίριο.Παρότι ορισμένα δομικά στοιχεία ενδέχεται να παράγονται σε διαφορετικά εργοστάσια, η παρούσα οδηγία αφορά μόνον το τελικό έτοιμο για παράδοση σύστημα και όχι τα επιμέρους συστατικά του.- για χρήση σε δομικά έργα3. Προκατασκευασμένες οικιστικές μονάδεςΗ παρούσα απόφαση αφορά τις προκατασκευασμένες οικιστικές μονάδες που μπορούν να μεταφερθούν στο χώρο δραστηριοτήτων σε αυτοτελή ή ογκομετρική μορφή και οι οποίες παρέχουν ταχέως ένα ανθεκτικό στις καιρικές συνθήκες κέλυφος, το οποίο μπορεί να υποβληθεί σε τελική επεξεργασία για προστασία έναντι των καιρικών μεταβολών, σύνδεση μεταξύ μονάδων, σύνδεση με υπηρεσίες, καθώς και οποιεσδήποτε συνδέσεις με το υπόστρωμα.Παρότι ορισμένα δομικά στοιχεία ενδέχεται να παράγονται σε διαφορετικά εργοστάσια, η παρούσα οδηγία αφορά μόνον το τελικό έτοιμο για παράδοση σύστημα και όχι τα επιμέρους συστατικά του.- για χρήση σε δομικά έργα4. Έτοιμα συστήματα ψυκτικών θαλάμων αποθήκευσηςΗ παρούσα απόφαση αφορά προκατασκευασμένα έτοιμα συστήματα ψυκτικών θαλάμων αποθήκευσης που προορίζονται για εγκατάσταση εντός υφιστάμενου κτιρίου ή σε χώρο στον οποίο θα είναι τουλάχιστον προστατευμένα από την έκθεση σε εξωτερικούς κλιματικούς παράγοντες, δηλαδή τα έτοιμα συστήματα ψυκτικών θαλάμων αποθήκευσης δεν θα εκτίθενται σε εξωτερικές κλιματολογικές συνθήκες. Τα συναρμολογημένα έτοιμα συστήματα δεν συμβάλλουν στη φέρουσα ικανότητα του έργου· εντούτοις, μπορεί να προβλεφθεί υποβοηθητικό σύστημα της φέρουσας ικανότητας για την υποστήριξη είτε ολόκληρου είτε μέρους του συναρμολογημένου έτοιμου συστήματος. Δεν περιλαμβάνεται ο τεχνικός εξοπλισμός (π.χ. συστήματα ψύξης).Παρότι ορισμένα δομικά στοιχεία ενδέχεται να παράγονται σε διαφορετικά εργοστάσια, η παρούσα οδηγία αφορά μόνον το τελικό έτοιμο για παράδοση σύστημα και όχι τα επιμέρους συστατικά του.- για χρήση σε δομικά έργα5. Έτοιμα συστήματα προστασίας για την κατάπτωση πετρωμάτωνΗ παρούσα απόφαση καλύπτει έτοιμα συστήματα προστασίας για την κατάπτωση πετρωμάτων που περιλαμβάνουν ένα ενιαίο ή περισσότερα δικτυωτά ή πλέγματα ή παρόμοιο υλικό, υποστηριζόμενα από μεταλλική ή ξύλινη δομή (π.χ. μεταλλικοί στύλοι) και, ενδεχομένως, από καλωδίωση.Παρότι ορισμένα δομικά στοιχεία ενδέχεται να παράγονται σε διαφορετικά εργοστάσια, η παρούσα οδηγία αφορά μόνον το τελικό έτοιμο για παράδοση σύστημα και όχι τα επιμέρους συστατικά του.- για χρήση σε έργα πολιτικού μηχανικούΠΑΡΑΡΤΗΜΑ IIΣυστήματα βεβαίωσης της πιστότηταςΓια το (τα) προϊόν(-τα) και την (τις) προβλεπόμενη(-ες) χρήση(-εις) που απαριθμούνται κατωτέρω, καλείται ο ΕΟΤΕ να προσδιορίσει το (τα) ακόλουθο(-α) σύστημα(-τα) βεβαίωσης της πιστότητας στη σχετική κατευθυντήρια γραμμή για ευρωπαϊκές τεχνικές εγκρίσεις:>ΘΕΣΗ ΠΙΝΑΚΑ>Σύστημα 1: βλέπε οδηγία 89/106/ΕΟΚ, παράρτημα III σημείο 2 i), χωρίς δειγματοληπτική δοκιμή ελέγχου.Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν απαιτείται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμία νομική απαίτηση για το εν λόγω χαρακτηριστικό (βλέπε άρθρο 2 παράγραφος 1 της οδηγίας 89/106/ΕΟΚ και, κατά περίπτωση, ρήτρα 1.2.3 των ερμηνευτικών εγγράφων).Στις περιπτώσεις αυτές η επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή εάν δεν επιθυμεί ο ίδιος να δηλώσει τις σχετικές επιδόσεις του προϊόντος.